“ለመላ ኢትዮጵያውያን የመጣው ለውጥ ትግራይ እንዳይገባ ህወሀት አፈና እያካሄደ ነው” – ዶክተር አረጋዊ በርሄ
አዲስ አበባ፡- “ለመላው ኢትዮጵያውያን የመጣው ለውጥ ትግራይ እንዳይገባ ለማድረግ ህወሀቶች አፍነው እየሰሩ ናቸው” ሲሉ የቀድሞ የህወሀት መስራች ዶክተር አረጋዊ በርሄ ለአዲስ ዘመን ተናገሩ። ዶክተር አረጋዊ በርሄ ከአዲስ ዘመን ጋዜጣ ጋር በነበራቸው ቆይታ እንደተናገሩት “አሁን በአገሪቱ የተከሰተው ለውጥ ጥሩና ተስፋ የሚጣልበትም ነው። በአሁኑ ወቅት ያለው አስተዳደር ስሙ ኢህአዴግ ቢሆንም በርእዮተ አለሙና በአሰራሩ ድሮ ከነበረው የተሻለ ነው። ይህን አመለካከት ይዞ የመጣው የለውጥ ኃይል በሩን ለብዙ ነገሮች ክፍት አድርጎታል። ከዚህ ቀደም ህወሀት ኢህአዴግ ነፍጎት የነበረውን ሃሳብን የመግለጽ፤ የመደራጀትና የመንቀሳቀስ ነጻነትን አጎናጽፎናል። ሃሳብን በነጻነት መግለጽም ሆነ መደራጀት አሁን ላይ ተችሏል” ብለዋል።  አዲስ ዘመን መስከረም 23/2012 ራስወርቅ ሙሉጌታ  